ČZ 75

ČZ 75 – savitaisis pistoletas, gaminamas Čekijos kompanijos Česká zbrojovka Uherský Brod (ČZUB). Šis 1975 m. sukonstruotas pistoletas turi dvieilę dėtuvę, plieninę konstrukciją, kaldintą vamzdį. Pistoletas plačiai paplitęs pasaulyje (pagaminta virš 1 mln. vienetų), vertinamas šaulių už kokybę ir universalumą bei prieinamą kainą. Dažniausias pistoletas Čekijoje.

2007 m. spalio mėnesį buvo pagaminta jau virš 1 mln. vienetų.

Istorija
Tarpukario laikais (1918–1938) ginklų pramonė buvo svarbi Čekoslovakijos ekonomikos dalis. Ji sudarė didelę dalį Čekoslovakijos eksporto (pvz., Bren lengvieji kulkosvaidžiai), kurie buvo čekoslovakiško kulkosvaidžio ZB vz. 26 variantas. Po 1948 m. visa Čekoslovakijos sunkioji pramonė buvo nacionalizuota. Tuo metu daugelis Varšuvos sutarties organizacijos valstybių buvo priklausomos nuo ginklų importo iš TSRS, bet Čekoslovakijos kariuomenės ginkluotėje daug ginklų buvo savo gamybos. Pvz., vietoj AK-47 Čekoslovakijos armija naudojo šturmo šautuvus Vz. 58.

Po Antrojo pasaulinio karo konstruktoriai broliai Josef ir František Koucký tapo svarbiausiais kompanijos ČZUB inžinieriais. Vienaip ar kitaip jie dalyvavo beveik visų kompanijos po karo gamintų ginklų konstravime. Jie savo sukurtas konstrukcijas žymėjo tik pavarde, todėl dabar nežinoma, kuris brolis ką sukūrė.

1969 m, František Koucký buvo ką tik išėjęs į pensiją, bet kompanija pasiūlė jam darbą kuriant naują 9 mm pistoletą. Šis pistoletas buvo kuriamas nuo nulio, tai nebuvo kokios ankstesnės konstrukcijos perdirbimas, tad sukurtas pistoletas daugeliu požiūrių buvo naujoviškas.

ČZ 75 buvo sukurtas eksportui. Čekoslovakijos kariuomenė naudojo pistoletų šovinius 7,62×25 mm Tokarev, kaip ir daugelis Varšuvos sutarties valstybių, o vėliau perėjo prie šovinių 9×18 mm Makarov. Kouckių konstrukcija buvo patentuota Čekoslovakijoje, tačiau patentas buvo slaptas, t.y. jie buvo neatskleidžiami, o kitas analogiškas patentas nebūtų buvęs registruojamas. Tačiau nei Kouckis, nei kompanija negalėjo pistoleto konstrukcijos užpatentuoti užsienyje. Todėl daug kitų pistoletų gamintojų ėmė gaminti pistoletus, kurių konstrukcija buvo paremta ČZ 75 konstrukcija.

Šis pistoletas nebuvo pardavinėjamas Čekoslovakijoje iki 1985 m. Vėliau jis labiausiai išpopuliarėjo sportinių šaulių tarpe (sportinis šaudymas yra trečia pagal populiarumą sporto šaka Čekijoje po futbolo ir ledo ritulio).). 

Į Čekijos ginkluotųjų pajėgų ginkluotę ČZ 75 buvo priimtas tik po Aksominės revoliucijos.
Čekijoje nuo 1999 m. ČZ 75 pistoletu apginkluota policija. Šiuos pistoletus naudoja ir Hondūro, Gruzijos, Lietuvos, Lenkijos, Slovakijos, Slovėnijos, JAV, Sudano, Tailanso ir Turkijos policijos, taip pat JAV specialiosios paskirties būrys „Delta“.

Naudotojai
Šios valstybės naudoja originalius (ne klonus) ČZ 75 pistoletus:
: Naudoja Čekijos kariuomenė ir Čekijos respublikos policija.

: Naudoja policija ir policijos specialiosios pajėgos.
: Lenkijos policija (ribotai).
: Naudoja policija.
: Slovakijos geležinkelio policija, karo policija, policijos specialiosios pajėgos ().
: Naudoja Tailando kariuomenės specialiosios pajėgos.
: Turkijos policijos pajėgos.
: Keli policijos departamentai ir dalinys Delta Force.

Ankstesni naudotojai
: Lietuvos ginkluotosios pajėgos.

Nuorodos 

 ČZ -75; 85 
Čekoslovakijos ginklai
Pistoletai
Čekijos ginkluotosios pajėgos